### Beslutning

Oscar Nielsen og Adam Petersen kunne tiltræde indstillingen i overensstemmelse med Magistratens anbefaling.

 Ragnhild Johansen, Maya Eriksen og Nils Holm kunne tiltræde indstillingen med bemærkning om, at man forventer, at der indledes en dialog i forhold til at se på, om man kan mindske generne for naboerne.

 Carl Mogensen tog forbehold med henblik på en nærmere drøftelse i byrådsgruppen.

 George Pedersen var forhindret i at deltage i udvalgets behandling af sagen.

Tilladelse til at forhøje etageboligbebyggelse på [adresse], 8000 Aarhus C med én etage.

### Resumé

Der er søgt om at forhøje bygningen med én etage. Bygningen er i dag 4 etager plus tagterrasse.

 Projektet ligger i kommuneplanrammen 010309CY, der fastlægger områdets anvendelse til cityformål, herunder boliger.

 Byggeriet vil kræve en fravigelse fra kommuneplanen, der fastlægger et etageantal på maksimalt 4.

 En partshøring har medført en række indsigelser. I indsigelserne peges der hovedsagligt på højden og de heraf følgende indbliksgener og lysforringelse, værdiforringelse, udsigtsforhold og manglende tilpasning til de omkringliggende bygningers linjer.

 Teknik og Miljø vurderer, at projektet er tilpasset området, at det ikke medfører hverken væsentlige indbliks- eller skyggegener, og at det arkitektonisk vil have en positiv betydning for oplevelsen af hjørnet.

 Det vurderes, at en tilladelse til at opføre en ekstra etage og dermed fravige kommuneplanens bestemmelse om etageantal vil give hjørnet en klarere afslutning, idet man ikke længere vil se ind på gavltrekanten på [adresse] 7.

 Altanerne bidrager til gaden og dets rum både formmæssigt såvel som bylivsmæssigt og vil ikke virke fremmed i [adresse], idet der allerede er opsat altaner mod gaden.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser og dispensationer.

### Sagens forløb

05-01-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 09-01-2017 Magistraten
Fremsendes til [adresse] med bemærkning, at Magistraten i mødet den 9. januar 2017 anbefaler, at byrådet tiltræder Magistratsafdelingen for Teknik og Miljøs indstilling af 21. december 2016.

 Grete Thygesen tog forbehold.

 Borgmester Tonny Schmidt og Ragnhild Johansen deltog ikke i sagens behandling.
 18-01-2017 [adresse]
Fremsendes til Teknisk Udvalg til behandling i henhold til beslutning i byrådets møde den 18. januar 2017.
 23-01-2017 Teknisk Udvalg
Oscar Nielsen og Adam Petersen kunne tiltræde indstillingen i overensstemmelse med Magistratens anbefaling.

 Ragnhild Johansen, Maya Eriksen og Nils Holm kunne tiltræde indstillingen med bemærkning om, at man forventer, at der indledes en dialog i forhold til at se på, om man kan mindske generne for naboerne.

 Carl Mogensen tog forbehold med henblik på en nærmere drøftelse i byrådsgruppen.

 George Pedersen var forhindret i at deltage i udvalgets behandling af sagen.
 01-02-2017 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 1. februar 2017 har vedtaget Magistratens indstilling i overensstemmelse med erklæring fra Teknisk Udvalg af 23. januar 2017.